
Vastus järelepärimisele						10.07.2026


Seoses Erakondade Rahastamise Järelevalve Komisjoni järelepärimisega selgitab MTÜ Seto Infoselts järgmist.

Valimisliidu Ühine Setomaa esindajad pöördusid MTÜ Seto Infoseltsi poole sooviga kasutada valimiskampaania veebilehe jaoks alamdomeeni yhine.seto.ee. Selleks sõlmiti poolte vahel suuline kokkulepe, mille alusel võimaldas MTÜ Seto Infoselts alamdomeeni kasutamist ning andis veebilehe tehnilise haldamise üle tellija kasutusse.

Teenuse eest esitas MTÜ Seto Infoselts 13.03.2025 arve nr 1706 summas 180 eurot (koos käibemaksuga) kirjeldusega "Domeeni yhine.seto.ee haldus ja veebilehe üleandmine". Arve tasus täies ulatuses Raul Kudre 13.03.2025. Vastavad arve ja makse tõendid on lisatud. 

MTÜ Seto Infoselts ei osutanud nimetatud teenust tasuta ega andnud valimisliidule tasuta rahaliselt hinnatavat hüve. Tegemist oli tasulise teenusega, mille eest tasuti esitatud arve alusel.
Pärast veebilehe tehnilist üleandmist tegeles veebilehe sisu koostamise, täiendamise ja haldamisega valimisliit ise. MTÜ Seto Infoselts ei osalenud valimisliidu kampaania sisulises korraldamises ega otsustanud veebilehel avaldatava teabe üle.

Rein Järvelill ei kuulunud 2025. aasta kohalike omavalitsuste valimistel Valimisliitu Ühine Setomaa ega kandideerinud selle nimekirjas.

MTÜ Seto Infoseltsi roll piirdus tasulise tehnilise teenuse osutamisega alamdomeeni kasutamise võimaldamisel ja veebilehe tehnilise üleandmisega tellijale.

Lugupidamisega

Rein Järvelill
Juhataja

Lisad:
1. Arve teenuse eest
2. Pangakonto väljavõte

